GiliGold/VAD_KnessetCorpus huggingface dataset:
שגית אפיק: ההסתייגות של הקבוצה והרביזיה של מירב מיכאלי.
גילה גמליאל: מי בעד הרביזיה?
גילה גמליאל: הצבעה בעד – 4
גילה גמליאל: הרביזיה לא התקבלה.
שגית אפיק: אפשר להצביע על חברה משפחתית.
שגית אפיק: סעיף 40(16) ו-42(ה).
משה גפני: תוצאות ההצבעה הן לפי האיכות של המצביעים?
גילה גמליאל: מי בעד אישור סעיפים 40(16) ו-42(ה)?
גילה גמליאל: הסעיפים – אושרו.
שגית אפיק: רביזיה על פרק ל"ג שאושר, קיזוז החזר מס.
שגית אפיק: רביזיה של מירב מיכאלי.
גילה גמליאל: מי בעד קבלת הרביזיה?
שגית אפיק: מצביעים על סעיף ל"ג, סעיף 55(1) עד (3).
גילה גמליאל: מי בעד אישור סעיף 55(1) עד (3)?
שגית אפיק: רביזיה להסתייגות לסעיף 83, לאחר את תחילת החוק ל-1 בינואר 2015.
שגית אפיק: ההסתייגות של חברת הכנסת מירב מיכאלי.
שגית אפיק: מצביעים על סעיף 83.
גילה גמליאל: מי בעד אישור סעיף 83?
גילה גמליאל: סעיף 83 – אושר.
גילה גמליאל: אנחנו עוברים לרביזיות הבאות, על האפוטרופוס הכללי.
איתי עצמון: לסעיף 73(1).
איתי עצמון: רביזיה על הסתייגות של סיעת העבודה וסיעת קדימה.
איתי עצמון: אפשר להצביע על סעיף 73(1).
גילה גמליאל: מי בעד קבלת סעיף 73(1)?
גילה גמליאל: סעיף 73(1) – אושר.
איתי עצמון: רביזיה של סיעת העבודה על הסתייגות של סיעת העבודה וסיעת קדימה לסעיף 73(2).
איתי עצמון: אפשר להצביע על סעיף 73(2).
גילה גמליאל: מי בעד אישור סעיף 73(2)?
גילה גמליאל: סעיף 73(2) – אושר.
איתי עצמון: רביזיה של סיעת העבודה וסיעת קדימה על הסתייגות של סיעת העבודה וסיעת קדימה לסעיף 73(3).
איתי עצמון: אפשר להצביע על סעיף 73(3).
גילה גמליאל: מי בעד אישור סעיף 73(3)?
גילה גמליאל: סעיף 73(3) – אושר.
איתי עצמון: צריך להצביע על סעיף 73(4) לגביו לא הייתה הסתייגות.
גילה גמליאל: מי בעד אישור סעיף 73(4)?
גילה גמליאל: מדובר על אישור ועדת הכלכלה של הכנסת את התקנות.
גילה גמליאל: סעיף 73(4) – אושר.
איתי עצמון: רביזיה אחרונה לסעיף 74 להצעת החוק.
איתי עצמון: רביזיה על הסתייגות של סיעות העבודה וקדימה.
איתי עצמון: אפשר להצביע על סעיף 74.
גילה גמליאל: מי בעד אישור סעיף 74?
גילה גמליאל: סעיף 74 – אושר.
ניסן סלומינסקי: גילה, תודה.
שגית אפיק: פרק כ"ד, מיסוי מקרקעין, סעיף 43.
עיסאווי פריג': תעשו את זה לאט כדי שנבין.
עיסאווי פריג': לא צריך למהר.
עיסאווי פריג': יש ועדת כנסת בשעה 9 בערב כך שממילא נשב לאחר מכן.
ניסן סלומינסקי: אנחנו מגיעים לסעיף ששווה מיליארד שקלים.
ניסן סלומינסקי: בפרק הזה יש שני דברים בהם הגענו להבנות ועליהם נקיים הצבעה.
עיסאווי פריג': בין מי למי נעשו ההבנות?
ניסן סלומינסקי: בין צד ימין שלי וצד שמאל שלי, הלב והשכל.
עיסאווי פריג': ובאיזה צד אתה נמצא?
ניסן סלומינסקי: אני חיברתי ביניהם.
ניסן סלומינסקי: זאת הגדלות.
ניסן סלומינסקי: הממשלה, ואחר כך הכנסת, העבירה אלינו הצעת חוק לפיה רוצים ממשפרי דיור לקחת שלושה וחצי אחוזים.
ניסן סלומינסקי: סדר גודל הסעיף הזה, לפי טענתם בשנת 2013 הסכום הוא 15 מיליון שקלים ובשנת 2015 הסכום הוא מיליארד וחמישים מיליון.
ניסן סלומינסקי: בסך הכול, מיליארד וחצי שקלים.
ניסן סלומינסקי: כולנו הרגשנו בדיון שזה לא הוגן, זה לא בסדר, זה לא צריך להיות, אם כי אנחנו חושבים שהמדינה צריכה את הכסף אבל לא בדרך הזאת.
ניסן סלומינסקי: לכן אנחנו נבטל את הסעיף הזה.
ניסן סלומינסקי: לא נפצל אלא נבטל אותו.
ניסן סלומינסקי: מצד שני החלטנו להוריד את דירות היוקרה מחמישה מיליון לארבעה וחצי מיליון, אם אני לא טועה, כאשר מהסכום הזה יתחיל המיסוי כפי שנראה זאת בחוק.
ניסן סלומינסקי: שמונה אחוזים.
ניסן סלומינסקי: כך אנחנו מגינים מצד אחד על השכבות החלשות כי מי שמשפר דיור, ברוב המקרים אלה או השכבות החלשות או מעמד הביניים, ומצד שני אנחנו מעמיסים חלק יותר גדול על מי שיש לו יכולת לקנות דירות בארבעה וחצי מיליון שקלים ומעלה והוא ישלם את שמונת האחוזים האלה.
ניסן סלומינסקי: עכשיו נתקדם עם הייעוץ המשפטי ונראה איך אנחנו עושים זאת.
זבולון כלפה: אבל חסר סעיף אחד לסיכום.
זבולון כלפה: מה עם מיצוי כושר ההשתכרות?
ניסן סלומינסקי: לגבי משפרי דיור?
זבולון כלפה: משפרי דיור, זה דבר אחד.
ניסן סלומינסקי: יש לנו עוד כמה דברים.
שגית אפיק: אנחנו נעבור על הנוסח ונאמר את התיקונים שנדרשים לאור דבריו של היושב ראש.
שגית אפיק: עמוד 3 לנוסח, סעיף קטן (ג) למעלה.
שגית אפיק: בסעיף של מס רכישה.
שגית אפיק: אתם רואים שם את פסקאות (ג) ו-(ד) עם התיקון בכתב יד: במקום חמישה מיליון – ארבעה וחצי מיליון.
שגית אפיק: המדרגה של שבעה אחוזים מס רכישה.
שגית אפיק: דירת יוקרה, המדרגה החדשה שהתווספה היא: במקום חמישה מיליון – ארבעה וחצי מיליון שקלים.
ניסן סלומינסקי: שזה שמונה אחוזים.
שגית אפיק: זה יהיה שמונה אחוזים.
שגית אפיק: עמוד 2 מתחיל ב-(ד), "אחרי סעיף קטן (ג1)(ב) יבוא".
שגית אפיק: באותו עמוד למטה, יש שינוי.
שגית אפיק: זה ביטול משפרי הדיור כך שהם לא יצטרכו לשלם שלושה וחצי אחוזים מהשקל הראשון וחוזרים שיעורי מס הרכישה הרגילים שהיו קיימים לגבי דירת מגורים יחידה.
שגית אפיק: כלומר, מי שנשאר עם דירה אחת והוא משפר דיור, יחולו עליו שיעורי המס הרגילים.
אלעזר שטרן: כמה זה במיליון ו-744 אלף?
שגית אפיק: עד מיליון ו-470 אלף – לא ישולם מס.
אלעזר שטרן: זה אני יודע.
אלעזר שטרן: אני שואל לגבי הדרגה השנייה.
שגית אפיק: זה מחוק לכם בצילום הדף.
שגית אפיק: זה שלושה וחצי אחוזים.
שגית אפיק: אתה צודק, תודה.
שגית אפיק: מעל ארבעה וחצי מיליון, זה חמישה אחוזים.
שגית אפיק: בין מיליון ו-744 אלף שקלים עד ארבעה וחצי מיליון שקלים – חמישה אחוזים.
שגית אפיק: מעל ארבעה וחצי מיליון – שמונה אחוזים.
עיסאווי פריג': לגבי הסכומים האלה, הם תקפים לחוק חירום כלכלי?
עיסאווי פריג': המדד והעדכון?
עיסאווי פריג': מה קורה בחוק ההסדרים הבא?
שגית אפיק: יהיו עדכוני מדד שיתווספו לזה.
עיסאווי פריג': זה לא כתוב.
שגית אפיק: זה בחוק העיקרי אותו אנחנו מתקנים.
שגית אפיק: בחוק מיסוי מקרקעין (שבח, מכירה ורכישה), שם מופיעה הוראת עדכון.
שגית אפיק: מדי שנה רשות המסים מעדכנת את הסכומים האלה לפי שיעור עליית המדד והיא מפרסמת הודעה לציבור על כך.
שגית אפיק: לא צריך להיות כתוב משום שאנחנו מתקנים את החוק העיקרי, את חוק מיסוי מקרקעין, ושם זה מופיע.
שגית אפיק: אני מבטיחה לך כך.
נסים זאב: כשאת מדברת על משפרי דיור, זה חל מהשקל הראשון?
שגית אפיק: משפרי דיור לא יהיה.
שגית אפיק: לפי הצעת הממשלה זה היה מהשקל הראשון.
נסים זאב: אחרי מיליון ו-750 אלף שקלים, זה מהשקל הראשון?
שגית אפיק: זה רק על החלק היחסי.
נסים זאב: על התוספת.
אלעזר שטרן: על השולי.
שגית אפיק: אני עוברת לעמוד 4, לפסקה (3) אותה אנחנו מוחקים.
נסים זאב: בהצעה המקורית לא היו שמונה אחוזים.
שגית אפיק: בהצעה המקורית היו שמונה אחוזים על דירה מעל חמישה מיליון שקלים.
ניסן סלומינסקי: אנחנו הורדנו את זה קצת.
שגית אפיק: בחוק המקורי, בחוק מיסוי מקרקעין, אין מדרגה לגבי דירת יוקרה והחידוש בהצעת החוק שהביאה הממשלה הוא שהיא הוסיפה מדרגה חדשה.
ניסן סלומינסקי: זה אנחנו הוספנו.
ניסן סלומינסקי: זאת בזמנו הייתה דרישה שלנו.
נסים זאב: מי קובע את זה?
נסים זאב: שמאי המקרקעין של הממשלה?
נסים זאב: אני יכול להביא את השמאי שלי.
שגית אפיק: פסקה (3), גם היא מוחקת את משפרי הדיור.
שגית אפיק: ההצעה הייתה בנויה מהוראת שעה ומהוראת קבע.
שגית אפיק: גם משפרי הדיור במקרה הזה יורדים ולכן מסומן לכם בעט שפסקה (3) יורדת.
משה גפני: אני ביקשתי להוסיף הסתייגות על הנושא הזה של הריבית על המשכנתאות.
משה גפני: זה כאן?
שגית אפיק: יש לך כאן הסתייגות כזאת.
שגית אפיק: כשנגיע להסתייגויות, נגיד אותה.
שגית אפיק: אנחנו עכשיו מדברים על הנוסח.
משה גפני: אבל זה כאן, בפרק הזה?
שגית אפיק: כן, בפרק הזה.
שגית אפיק: אנחנו עוברים לעמוד הבא בו פסקה (ד) יורדת כי היא כבר לא רלוונטית כיוון שהסעיף על משפרי הדיור יורד.
שגית אפיק: פסקה (ג1)(ד) משתנים שוב השיעורים, במקום חמישה מיליון יבוא ארבעה וחצי מיליון.
שגית אפיק: כך בכל מקום, גם ב-(ב) וגם ב-(ג) – ב-(ג) בטעות זה לא מסומן.
אורי מקלב: הייתה דרישה של ועדת הכספים להוריד מחמישה מיליון לארבעה וחצי מיליון?
עיסאווי פריג': זאת הפשרה.
שגית אפיק: זאת הפשרה אליה הגיע יושב ראש הוועדה.
עיסאווי פריג': צד שמאל, צד ימין והלב באמצע וכך הוא הגיע לפשרה.
ניסן סלומינסקי: זאת לא פשרה ביחס למיליארד וחצי, אבל זה רק להראות מגמה.
אורי מקלב: בדירות יוקרה אם אתה מוריד מחמישה מיליון לארבעה וחצי מיליון, למי יש דירה כזאת?
אורי מקלב: לקראת מי באת?
אורי מקלב: איזה פשרה זאת?
עיסאווי פריג': שגית, (ג) תוקן?
שגית אפיק: (ג) תוקן.
שגית אפיק: זה יהיה ארבעה וחצי מיליון.
שגית אפיק: בפסקה (2) יורדת המילה "לראשונה" כיוון שאין לנו כבר את משפרי הדיור.
שגית אפיק: כל מי שיש לו דירה יחידה הוא כמו מי שיש לו דירה ראשונה כל עוד יש לו רק דירה אחת.
אביבה אטיאס: אני מקריאה את כל (2).
אביבה אטיאס: (2)על אף הוראות פסקה (1), יחיד תושב ישראל שרכש דירת מגורים מיום כ"ה באב התשע"ג (1 באוגוסט 2015) או לאחריו והתקיים בו אחד מאלה:
אביבה אטיאס: ב-24 החודשים שלאחר רכישת הדירה, מכר דירת מגורים אחרת שהייתה דירתו היחידה עד למועד רכישת הדירה.
אביבה אטיאס: ואולם אם רכישת הדירה הייתה מקבלן – ב-12 החודשים מהמועד שבו הייתה החזקה בדירה שרכש אמורה להימסר לידיו על פי ההסכם עם הקבלן, מכר דירת מגורים אחרת שהייתה דירתו היחידה עד למועד רכישת הדירה, ואם חל עיכוב במסירת החזקה בשל נסיבות שאינן בשליטתו של הרוכש – ב-12 החודשים מהמועד שבו נמסרה לידיו החזקה בירה בפועל, מכר את דירת המגורים שהייתה דירתו היחידה עד למועד רכישת הדירה.
שגית אפיק: כיוון שמשפרי דיור ירד, אנחנו צריכים להתאים את הנוסח לדירה יחידה.
שגית אפיק: יש בחוק מיסוי מקרקעין שלוש הגדרות לדירה יחידה.
שגית אפיק: האחת, דירה יחידה, השנייה דירה חלופית שבאה במקום הדירה היחידה, וההגדרה השלישית היא מכירת שתי דירות קטנות ורכישת דירה אחת במקומה.
שגית אפיק: אביבה מקריאה לכם את שלושת ההגדרות האלה.
עיסאווי פריג': הן קיימות בחוק.
שגית אפיק: הן קיימות.
אביבה אטיאס: הן קיימות לגבי תקופות מסוימות.
עיסאווי פריג': לא צריך להצביע עליהן.
עיסאווי פריג': הן קיימות.
עיסאווי פריג': ברגע שאת מקריאה, אני כאילו צריך להצביע על ההקראה.
שגית אפיק: אתה צריך להצביע על ההקראה.
עיסאווי פריג': זה חוק קיים.
עיסאווי פריג': למה אני צריך להצביע על ההקראה?
שגית אפיק: כיוון שאנחנו עכשיו מתקנים את החוק וזה ייכנס לחוק.
עיסאווי פריג': ברגע שאת אומרת לי דירה יחידה ויש הגדרה לדירה יחידה, תחזירי אותי להגדרה של הדירה היחידה בחוק.
שגית אפיק: זה מה שהיא עושה.
שגית אפיק: צריך לחזור על זה.
שגית אפיק: כיוון שמדובר בסעיף חדש בהצעה, ההגדרות יישתלו לתוכו כפי שאביבה מקריאה אותן.
אביבה אטיאס: הדירה שרכש היא דירה חלופית כמשמעותה בסעיף 49ה(א).
אביבה אטיאס: ישלם מס רכישה בשיעור משווי הזכות הנמכרת כקבוע להלן:
שגית אפיק: עכשיו אתם עוברים לעמוד הבא אצלכם.
עיסאווי פריג': אני בכל זאת מבקש לציין על פי ההגדרה בסעיף כך וכך.
עיסאווי פריג': בהקראה הזאת יש דברים שלא קיימים ברישום המקורי.
שגית אפיק: אנחנו לא יכולים כאן להפנות לסעיף.
שגית אפיק: זה לא דיון חדש.
עיסאווי פריג': איך נוודא שההקראה הזאת קיימת?
שגית אפיק: אני מוודאת את זה עבורך.
שגית אפיק: אני מבטיחה לך שאלו ההגדרות של חוק מיסוי מקרקעין לדירה יחידה.
שגית אפיק: בשיעורי מס הרכישה אליהם התייחסה אביבה, שימו לב, חמישה מיליון הופך להיות ארבעה וחצי מיליון.
שגית אפיק: זה לא מופיע אצלכם וזאת טעות שלי.
שגית אפיק: במקום חמישה מיליון, צריך לבוא ארבעה וחצי מיליון, גם בפסקה (ג) וגם בפסקה (ד).
שגית אפיק: אנחנו ב-(ג) ו-(ד) בעמוד השישי למעלה לפרק כ"ד.
מרב מיכאלי: לנו יש כאן הסתייגות.
שגית אפיק: אני אתייחס לכל ההסתייגויות.
שגית אפיק: אנחנו עכשיו בנוסח.
שגית אפיק: בעמוד הבא, אחרי פסקה (6), יש תוספת לנוסח לגבי זכויות בנייה.
שגית אפיק: בין פסקה (6) לפסקה (7) יש תוספת שאביבה תקריא לכם אותה.
שגית אפיק: זאת הוספה של (ב3).
אביבה אטיאס: (ב3)
אביבה אטיאס: על אף האמור בסעיף קטן (ב2), במכירת דירת מגורים מזכה שלדעת המנהל התמורה המשתלמת בעדה הושפעה מזכויות לבנייה נוספת, כהגדרתה בסעיף 49ז(א)(1), ואשר יום רכישתה היה לפני יום המעבר, יחולו ההוראות הבאות:
אביבה אטיאס: יראו את יתרת סכום שווי המכירה לאחר הפחתת הסכומים שנקבעו כדמי מכר של דירות מגורים מזכה כאמור בפסקה (1) כדמי מכר של זכות אחרת במקרקעין ועל השבח הריאלי בשלב יחול מס בשיעור הקבוע בסעיף קטן (ב1) או סעיף קטן (ב1) לפי העניין.
שגית אפיק: תני הסבר קצר.
אביבה אטיאס: בדיון הקודם דיברנו על כך שדירות מעל חמישה מיליון שקלים, יש חיוב אבל גם החיוב, אם הן דירות ישנות, הן פטורות בשיעור הליניארי.
אביבה אטיאס: זאת אומרת, לפני ה-1 בינואר 2014 יש לנו שבח שנצמח גם על הדירות היקרות הוא יהיה פטור – מדברים על הדירות הישנות.
עיסאווי פריג': למה פטור?
אביבה אטיאס: כי בעולם הישן דירות מגורים נמכרו בפטור.
אביבה אטיאס: דירות ההשקעה נמכרו בפטור.
אביבה אטיאס: גם היקרות וגם הזולות נמכרו בפטור.
אביבה אטיאס: אמרנו שעד ה-1 בינואר 2014 אנחנו נותנים פטור על השבח.
עיסאווי פריג': למה לא 1 באוגוסט, כמו כל התאריכים שאימצנו?
עיסאווי פריג': למה 1 בינואר 2014?
אביבה אטיאס: כל הנושא של מס שבח, החיוב במס שבח, מתחיל על פי הבלו מה-1 בינואר 2014.
אביבה אטיאס: מאחר שאתה מתחיל בחיוב של דירות מגורים מה-1 בינואר 2014 ולא מה-1 באוגוסט – וזאת תחילת שנה – מתחיל עולם חדש בתאריך יפה, קבענו שהשבח שנצמח עד ה-1 בינואר 2014 בדירות המגורים יהיה פטור.
אורי מקלב: ואם הדירה תהיה שווה חמישה מיליון שקלים?
עיסאווי פריג': זה נושא חדש.
ניסן סלומינסקי: רבותיי, אני לא רוצה שנתחיל את הדיון כי הדיון כבר התקיים.
אביבה אטיאס: זה הבלו.
ניסן סלומינסקי: לא, זה לא נושא חדש.
ניסן סלומינסקי: אני רוצה שהיא תרענן את הזיכרון אבל לא נקיים דיון.
אביבה אטיאס: דנו בזה ובאמת ביקשנו מאתנו להבהיר שגם בדירות יקרות השבח פטור עד ה-1 בינואר 2014.
אביבה אטיאס: מכיוון שדיברתי על כך שחסרה לנו הבהרה שלגבי זכויות בנייה בדירות מגורים - זכויות בנייה בדירות מגורים תמיד היו בעולם חייב והן לא היו בעולם פטור - התיקון הזה בא להגיד שהשבח הליניארי הפטור לא יחול על זכויות הבנייה.
אביבה אטיאס: זה תיקון מבהיר שנדון בוועדה.
אורי מקלב: את הפטורים את צריכה להשאיר.
אורי מקלב: גם זכויות בנייה.
אורי מקלב: את לא יכולה לבטל את הפטורים שהיו עד היום, גם על זכויות מגורים שהיו במידה שהתכנית הייתה ארבע שנים קודם.
אורי מקלב: אלה היו גם על דירות יוקרה.
אביבה אטיאס: המצב הקיים נשאר.
אביבה אטיאס: יש לך פטור בגובה שווי הדירה.
אורי מקלב: גם על זכויות בנייה היה פטור.
אביבה אטיאס: נכון.
אביבה אטיאס: זה נשאר.
אורי מקלב: גם בדירות יוקרה.
אביבה אטיאס: זה נשאר גם בדירות יוקרה.
אביבה אטיאס: כל העולם של העבר שהיה פטור נשאר.
אביבה אטיאס: אותו חלק שבעולם העבר היה חייב מעבר לכפל ---
אורי מקלב: את אומרת שאם הדירה הייתה שווה פחות מארבעה וחצי מיליון ב-1 בינואר 2014, עדיין לא תיחשב כדירה של ארבעה וחצי מיליון.
ניסן סלומינסקי: אורי, אני לא רוצה שנקיים את הדיון שכבר קיימנו.
עיסאווי פריג': יש לנו זמן.
עיסאווי פריג': ב-9 יושבת ועדת הכנסת.
ניסן סלומינסקי: אין לנו זמן.
ניסן סלומינסקי: יש לנו עוד נושאים.
שגית אפיק: אביבה, תקריאי את ההמשך.
אביבה אטיאס: בסעיף 49ז(א1) לאחר המילה "הושפעה" יבוא "מאפשרויות קיימות או צפויות לבניית שטח גדול יותר מהשטח הכולל הנמכר (להלן – זכויות לבנייה נוספת)".
שגית אפיק: בעמוד האחרון, הוראות המעבר, סעיף קטן (ב), כיוון שאין כבר התייחסות למכירה ראשונה ולמכירה שנייה.
אביבה אטיאס: במכירה של דירה שנתקבלה במתנה לפני יום המעבר מתקיימים התנאים הקבועים בסעיף 49ו לחוק מיסוי מקרקעין כנוסחו ערב יום המעבר.
שגית אפיק: בסעיף האחרון, סעיף (ב) למעלה: יימחקו המלים "הראשונה ובמכירה השנייה" ויהיה כתוב "במכירה של דירת מגורים שנתקבלה במתנה לפני יום המעבר, מתקיימים התנאים הקבועים וכולי".
שגית אפיק: זאת הקלה.
שגית אפיק: עכשיו אנחנו מתחילים בהסתייגויות.
שגית אפיק: אני אעיר הערה מקדימה.
שגית אפיק: הגשתם לי הסתייגויות רבות לגבי משפרי דיור.
שגית אפיק: כיוון שמשפרי דיור ירד מהנוסח, כל ההסתייגויות ביחס למשפרי דיור יורדות.
עיסאווי פריג': להלן – הקבוצה.
עיסאווי פריג': אני מוסיף הסתייגות.
שגית אפיק: יש לכם מספיק הסתייגויות גם בלי משפרי דיור ותראה אם תרצה להוסיף.
עיסאווי פריג': תעמיד את זה להצבעה ותקבל רוב.
שגית אפיק: הסתייגות ראשונה היא של סיעת העבודה, ותאמרו לי אם תרצו להפוך אותה להסתייגות הקבוצה, לשנות את המדרגות כך שתהיה מדרגה בין ארבעה וחצי מיליון לשמונה מיליון במס רכישה עליה יחול השיעור הגבוה שקבוע היום בסך שמונה אחוזים.
שגית אפיק: אחריה, מעל שמונה מיליון, תהיה מדרגה של עשרה אחוזים.
שגית אפיק: אתם רוצים את זה כהסתייגות של הקבוצה?
מרב מיכאלי: הקבוצה מצטרפת?
עיסאווי פריג': הכוונה היא לצמצום פערים.
עיסאווי פריג': אנחנו רוצים שלמדינה יהיה כסף כדי לתת לשכבות החלשות ושהיא תשקיע בהן.
יעקב ליצמן: זה שלמדינה יהיה כסף, זה לא על דעתי.
עיסאווי פריג': שיהיה לאוצר כסף.
יעקב ליצמן: בוודאי לא.
עיסאווי פריג': יהיה כסף למינהל הכנסות המדינה.
מרב מיכאלי: אדוני היושב ראש, ההצעה שלנו היא להוסיף עוד מדרגה על דירות מעל שמונה מיליון שקלים.
עיסאווי פריג': עשרה אחוזים.
מרב מיכאלי: עשרה אחוזים.
מרב מיכאלי: אנחנו הרי מחפשות מאיפה להביא עוד כסף ואני אשמח לדעת אם לא תתמכו בהסתייגות הזאת שלנו.
משה אשר: אין כמעט דירות כאלה.
מרב מיכאלי: על אחת כמה וכמה.
עיסאווי פריג': אין דירות כאלה בארץ?
עיסאווי פריג': במידה שיהיו, ישלמו.
מרב מיכאלי: אני מכירה באופן אישי כמה אנשים עם דירות כאלה.
ניסן סלומינסקי: לפני יומיים נמכרה בתל אביב דירה ב-86 מיליון שקלים.
מיכל בירן: כמה כסף זה מכניס לאוצר המדינה?
ניסן סלומינסקי: אתם רוצים להוסיף עוד מדרגה, בסדר.
עיסאווי פריג': אני שואל את רואה חשבון אשר למה הוא אומר שאין תוספת הכנסות אם רק לפני יומיים נמכרה דירה ב-86 מיליון שקלים.
ניסן סלומינסקי: זה אני אמרתי.
מרב מיכאלי: אני לא מבינה את התשובה שאין בזה הרבה כסף.
מרב מיכאלי: יש בזה מעט כסף, זה יכניס מיליונים בודדים, אני יודעת שהרבה פעמים אנחנו מבקשות להוסיף נניח עשרים מיליון שקלים לטיפול בנפגעות ונפגעי תקיפה מינית, זה כסף שאין אותו.
עיסאווי פריג': חמישה מיליון זה סעיף תקציבי.
מרב מיכאלי: זה לכל דבר ועניין.
מרב מיכאלי: איך אתה לא מצדיק את זה?
ניסן סלומינסקי: ההסתייגות ברורה ואין כאן ויכוח עם משה אשר.
מרב מיכאלי: יש ויכוח עם משה אשר.
ניסן סלומינסקי: את רוצה להוסיף דרגה.
מרב מיכאלי: אני רוצה להוסיף לו והוא לא רוצה לקחת.
מרב מיכאלי: אני רוצה להבין למה.
ניסן סלומינסקי: את זה היינו צריכים לעשות בדיון הקודם.
ניסן סלומינסקי: עכשיו יש הסתייגויות.
מרב מיכאלי: אז אל תגיד שיש הסכמה עם משה אשר, כי אין הסכמה אתו.
ניסן סלומינסקי: לא אמרתי.
ניסן סלומינסקי: משה לא מצביע.
ניסן סלומינסקי: הסתייגות אחת היא להוסיף דרגה נוספת.
נסים זאב: מעל איזה סכום?
מיכל בירן: מעל שמונה מיליון שקלים.
נסים זאב: מעל עשרים מיליון שקלים, יהיו עשרה אחוזים.
מיכל בירן: מעל שמונה מיליון.
מיכל בירן: אתה מכיר אנשים נורמליים שהדירה שלהם עולה שמונה מיליון שקלים?
נסים זאב: ודאי שיש.
מיכל בירן: לי אין חברים כאלה.
נסים זאב: הדירה שלי עולה יותר.
ניסן סלומינסקי: מירב, כדי שנתגבש כולם, בואו נחליט על עשרה מיליון שקלים – עשרה אחוזים.
מרב מיכאלי: כרגיל היושב ראש בא עם הפשרה המושלמת.
ניסן סלומינסקי: עשרה מיליון – עשרה אחוזים.
יעקב ליצמן: כמה כסף זה מכניס?
מיכל בירן: הם לא יודעים.
מרב מיכאלי: יש בזה גם אמירה.
מרב מיכאלי: אנחנו כל הזמן מדברות ומדברים על הדבר הזה.
ניסן סלומינסקי: יש כאן הסבר.
משה אשר: מס הרכישה הוא מס שמוטל כתוספת עלות רכישה.
משה אשר: האדם עוד לא הרוויח אבל כבר גובים ממנו מס על עצם זה שהוא רכש.
משה אשר: זה באופן עקרוני מס שהוא לא על רווח.
משה אשר: בעינינו יש סוג של בעייתיות לגבות בהיקפים משמעותיים גדולים מדי מס בטרם ייצרת רווח מאותו נכס.
משה אשר: יש מעט מאוד דירות בסכום הזה.
משה אשר: בסטטיסטיקה שאנחנו עשינו לגבי חמישה מיליון שקלים, מצאנו שבשנים האחרונות נמכרו כ-300-350 דירות שעלותן מעל חמישה מיליון שקלים.
עיסאווי פריג': אתה אומר שהבסיס לא רחב.
עמר בר-לב: אנשים שאין להם, זה בסדר, ואנשים שיש להם, זה לא בסדר?
מרב מיכאלי: זאת שאלה.
ניסן סלומינסקי: אותי משה שכנע.
עיסאווי פריג': רואה חשבון אשר, אתה מציין שני אלמנטים.
עיסאווי פריג': אתה אומר שבסיס המס לא רחב ואין הרבה.
ניסן סלומינסקי: תציע הצעה ונצביע עליה.
עיסאווי פריג': אני רוצה שההצעה תהיה על בסיס פשרה.
ניסן סלומינסקי: את הדיון הזה כבר קיימנו.
ניסן סלומינסקי: עכשיו אנחנו בהסתייגות.
עיסאווי פריג': חשוב לי הצד המקצועי בדיון.
ניסן סלומינסקי: אתה צריך להצביע על ההסתייגות.
עיסאווי פריג': מה הסכום שבעיניך אפשר להטיל עליו מס, על בן אדם שקונה דירה יקרה?
ניסן סלומינסקי: מה ההצעה עליה אנחנו נצביע?
נסים זאב: אני מציע מעל עשרים מיליון – עשרה אחוזים.
עיסאווי פריג': נשמע את מנהל רשות המסים כי יכול להיות שנשתכנע ונרד מההצעה.
ניסן סלומינסקי: אני השתכנעתי, אבל כבר שמעתי אותו פעם.
ניסן סלומינסקי: בסדר, דבר אליהם כי אני שמעתי והשתכנעתי.
מרב מיכאלי: שאלה חדשה, תשובה חדשה.
משה אשר: אנחנו הצענו שאת מרכיב היוקרה , נגבה מס רכישה בשיעור של שמונה אחוזים.
משה אשר: בהצעה המקורית הגדרנו את מרכיב היוקרה, את הסכום שעולה על חמישה מיליון שקלים.
משה אשר: ההצעה המתוקנת שעומדת בפניכם היא ארבעה וחצי מיליון שקלים.
משה אשר: אנחנו חושבים שזה שיעור גבוה, ואולי יחסית גבוה מאוד.
עמר בר-לב: אבל יש יוקרה ויש יוקרת יתר.
ניסן סלומינסקי: רבותיי, זה לא ויכוח.
ניסן סלומינסקי: הצעות.
ניסן סלומינסקי: מירב, הצעה.
מרב מיכאלי: אנחנו נשארות בהצעה שלנו.
עיסאווי פריג': 15 מיליון.
עיסאווי פריג': יוקרת יתר, נחייב אותה בעשרה אחוזים.
ניסן סלומינסקי: יש עוד הצעות?
מרב מיכאלי: ה-15 מיליון, זאת הצעה שלך, עיסאווי?
עיסאווי פריג': אני בשם הקבוצה.
מיכל בירן: אם אין הסכמה עם הקואליציה, כל אחד יגיש את שלו.
מיכל בירן: תשאירו את שלנו כעבודה.
ניסן סלומינסקי: מה שלכם כעבודה?
מיכל בירן: מעל שמונה מיליון, עשרה אחוזים.
עיסאווי פריג': אנחנו רוצים להגיע לפשרה יחד אתך, עם צד שמאל וימין.
מיכל בירן: אם זה בפשרה, גם אנחנו מוכנים להתפשר.
ניסן סלומינסקי: 15 מיליון – עשרה אחוזים.
ניסן סלומינסקי: אז גם נסים ילך אתנו.
ניסן סלומינסקי: מי בעד ההצעה של הקבוצה פלוס הקבוצה פלוס החבורה?
ניסן סלומינסקי: מי בעד להוסיף עוד דרגה של דירה ששוויה מעל 15 מיליון שקלים, עשרה אחוזים?
מרב מיכאלי: יש לנו עוד הסתייגות.
שגית אפיק: נאמר רק על מה הצבעתם.
שגית אפיק: במס רכישה אתם רוצים שבין ארבעה וחצי מיליון ל-15 מיליון, תהיה מדרגה של שמונה אחוזים.
שגית אפיק: מעל 15 מיליון שקלים, תהיה מדרגה של עשרה אחוזים.
ניסן סלומינסקי: זאת ההצעה.
אורי מקלב: יש חלק שני.
אורי מקלב: בדירות הנמוכות התקרה תעלה ולא למיליון ומאתיים אלף שקלים.
ניסן סלומינסקי: אתה רוצה, תעלה, אבל אי אפשר.
אורי מקלב: אני מעלה את זה.
ניסן סלומינסקי: אי אפשר כי לא נעשה כאן את המסחר.
מיכל בירן: אני רוצה להעלות הסתייגות לגבי המדרגה התחתונה.
מרב מיכאלי: אני רוצה לוודא.
מרב מיכאלי: ה-15 מיליון עבר.
שגית אפיק: כן, עבר.
ניסן סלומינסקי: זאת הייתה הצעה של כולנו.
ניסן סלומינסקי: אם מישהו רוצה להסתייג, יגיד ונצביע.
ניסן סלומינסקי: אין יותר משא ומתן.
מיכל בירן: יש הסתייגות נוספת.
מיכל בירן: אני רוצה שהמדרגה התחתונה לא תהיה מיליון ו-250 אלף אלא כפי שזה היה, מיליון ו-400 אלף.
מיכל בירן: היום אין דירות במיליון ו-250 אלף – למרות שאני חברת כנסת, אין לי כסף לקנות דירה – ואני חושבת שזה בסיסי.
מיכל בירן: למי שקונה דירה צנועה, לא צריך להעיק עליו.
עיסאווי פריג': את רוצה להעלות את הסכום למיליון ו-400.
ניסן סלומינסקי: אנחנו דיברנו על דירה ששוויה מיליון ו-470 אלף.
שגית אפיק: העניין הוא שכרגע יש הוראת שעה עד 2015 שאכן המדרגה הראשונה היא מיליון ו-470 אלף.
שגית אפיק: ב-1 בינואר 2015 הסכומים יחזרו להיות מיליון ו-240 אלף.
עיסאווי פריג': עד ה-1 בינואר 2015 יהיה בסדר.
עיסאווי פריג': הם מסכימים.
שגית אפיק: היא מציעה גם שם לשנות את זה למיליון ו-470 אלף.
מיכל בירן: זה ממש סביר.
שגית אפיק: זה סביר.
ניסן סלומינסקי: זה באמת סביר.
מרב מיכאלי: יש הסתייגות על זה, שזה יישאר מיליון ו-400 אלף.
מרב מיכאלי: זאת אומרת שזאת לא תהיה הוראת שעה אלא תהיה הוראת קבע.
מרב מיכאלי: אנחנו חוזרות ואומרות שוב שאלה לא התעקשויות סתם.
מרב מיכאלי: ניסן, חשוב לי לנמק את ההסתייגות הזאת.
מרב מיכאלי: זאת לא התעקשות.
מרב מיכאלי: זאת הסתייגות חשובה ואני רוצה לנמק אותה.
ניסן סלומינסקי: הסברנו וכולם הבינו.
ניסן סלומינסקי: מה שקיים היום, במקום לפי הוראת הקבע שיש כאן, בעוד שנתיים, במקום שהסכום יעלה, הוא יורד ואנחנו רוצים להשאיר את הסכום באותו סכום.
עיסאווי פריג': העלאת הסף.
שגית אפיק: ההסתייגות התקבלה.
שגית אפיק: מה-1 בינואר 2015 יהיה כמו הוראת השעה, מיליון ו-470 אלף, עם עדכוני המדד שיחולו.
ניסן סלומינסקי: אתם רוצים להמשיך עם ההסתייגויות?
עיסאווי פריג': מה שקשור למשפרי דיור, יורד.
שגית אפיק: הסתייגויות של סיעת בל"ד.
שגית אפיק: יש כאן מישהו שמייצג את סיעת בל"ד?
מיכל בירן: אפשר לדבר בשמם?
עיסאווי פריג': אל תמחקי.
עיסאווי פריג': הם ידברו במליאה אם הם רוצים.
שגית אפיק: אם אף אחד לא מציג את ההסתייגויות כאן, הן לא עולות למעלה.
עיסאווי פריג': תנו להם.
שגית אפיק: אני אומר את ההסתייגויות ומישהו ייקח אותן על עצמו.
שגית אפיק: העלאת מדרגות מס הרכישה.
ניסן סלומינסקי: כולם יהיו נגד ואז זה יעלה למעלה.
שגית אפיק: כן, אבל צריך להגיד מה ההסתייגות.
שגית אפיק: אתה לא יכול להצביע על כלום.
שגית אפיק: ההסתייגות אומרת להעלות את מדרגות מס הרכישה.
שגית אפיק: את המדרגה הראשונה להוריד לארבעה אחוזים, במדרגות שלאחר מכן להעלות משש לשבע, משמונה לתשע ומחמש לשבע.
ניסן סלומינסקי: מישהו רוצה לאמץ את ההסתייגות?
שגית אפיק: ההסתייגות יורדת.
שגית אפיק: חד"ש מבקשים שהמדרגה השנייה תבוטל, המדרגה של חמישה אחוזים.
שגית אפיק: מבקשים להעלות את השיעורים משבעה לשמונה אחוזים ומשמונה לעשרה אחוזים.
שגית אפיק: אין אף אחד מטעם חד"ש.
שגית אפיק: יש כאן הסתייגות של חבר הכנסת ליצמן לעניין תושב חוץ.
שגית אפיק: אתה מבקש שיראו מכירת דירה שפוצלה למספר יחידות דיור כמכירת דירה אחת.
יעקב ליצמן: מישהו גר בשלושה חדרים ורוצה למכור דירה אחת, הוא ישלם על זה מס?
יעקב ליצמן: עפר, לא אוטומטית כששומעים הסתייגות של ליצמן צריך להצביע נגד.
ניסן סלומינסקי: דווקא הרב פעמים הצבענו אתך בעד.
יעקב ליצמן: למישהו יש דירה, הוא מפצל אותה ורוצה למכור חלק מהדירה.
יעקב ליצמן: צריך להבין על מה מדובר.
שגית אפיק: רביזיה על ההסתייגות של חבר הכנסת ליצמן.
ניסן סלומינסקי: אי אפשר יהיה להצביע על כל הפרק הזה.
יעקב ליצמן: לפי המצב, ממילא אתה יושב עוד חצי שעה.
ניסן סלומינסקי: אני הולך להצביע עכשיו על החוק, על משפרי הדיור.
שגית אפיק: על הכול, גם על מס שבח וגם על משפרי דיור.
יעקב ליצמן: אני מבקש עוד פעם להסביר את ההסתייגות שלי.
שגית אפיק: כבר הצביעו עליה.
שגית אפיק: רק ברביזיה.
עפר שלח: אפשר להצביע עכשיו על הרביזיה.
ניסן סלומינסקי: אם הוא יסכים, אני אצביע.
שגית אפיק: יש הסתייגות נוספת של הקבוצה ויש עניין אחד, אביבה, שהבטחתם לחזור אליו עם תשובה.
יעקב ליצמן: שגית, הרביזיה שלי היא רק לגבי תושב חוץ לארץ?
שגית אפיק: ההסתייגות שלך הוא לתושב חוץ.
יעקב ליצמן: יורד.
שגית אפיק: יורד.
שגית אפיק: יורד מהרביזיה או יורד מההסתייגות?
יעקב ליצמן: מהרביזיה.
יעקב ליצמן: מההסתייגות לא.
שגית אפיק: הסתייגות של הקבוצה לגבי זכאי הלוואות לדיור, להוריד את הריבית לזכאי משרד הבינוי והשיכון שזכאים להלוואה לדיור בשיעור שנע בין שמונים אלף למאה אלף שקלים לזוג.
שגית אפיק: להוריד את הריבית לשני אחוזים מטעם משרד השיכון.
שגית אפיק: נעשה תיקון דומה לפני שנה וחצי על ידי הוועדה הזאת ושם ירדה הריבית לשלושה אחוזים.
שגית אפיק: עכשיו הבקשה היא להוריד את הריבית לשני אחוזים כדי שזה יעלה בקנה אחד עם הריבית במשק.
עיסאווי פריג': יש מישהו נגד זה?
יעקב ליצמן: כולם בעד.
אורי מקלב: לאחר שהוועדה הורידה את הריבית, אחוז לקיחת המשכנתאות עלה במאות אחוזים.
יעקב ליצמן: אמרנו שבמשרד השיכון הריבית יותר גבוהה מאשר בבנקים.
יעקב ליצמן: לכן צריך להוריד את הריבית לזוגות הצעירים.